|  |
| --- |
|  |
| **PRIEŠGAISRINĖS APSAUGOS IR GELBĖJIMO DEPARTAMENTAS**  **PRIE VIDAUS REIKALŲ MINISTERIJOS**  Biudžetinė įstaiga, Švitrigailos g. 18, 03223 Vilnius,  Duomenys kaupiami ir saugomi Juridinių asmenų registre Kodas 188601311,  Tel. +370 707 56866, Faks. +370 216 3494, El. p. pagd@vpgt.lt |
|  |
| **VIEŠOJO PIRKIMO DOKUMENTAI**  **ATVIRAS KONKURSAS** |
|  |
|  |

# DOKUMENTE PATEIKIAMA VYKDYMO INFORMACIJA

* 1. Sąvokos ir trumpiniai:

|  |  |
| --- | --- |
| **Sąvoka / trumpinys** | **Reikšmė** |
| PAGD | Priešgaisrinės apsaugos ir gelbėjimo [departamentas prie Vidaus reikalų ministerijos (188601311)](http://www.registrucentras.lt/jar/p/index.php?kod=188729923&p=1) |
| PO | Perkančioji organizacija |
| VPĮ | [Lietuvos Respublikos viešųjų pirkimų įstatymas](https://e-seimas.lrs.lt/portal/legalAct/lt/TAD/TAIS.30614?jfwid=ioswc859) |
| Metodika | [Tiekėjo kvalifikacijos reikalavimų nustatymo metodika](https://www.e-tar.lt/portal/lt/legalAct/674ebaf05d7111e79198ffdb108a3753/asr) |
| PD | Pirkimo dokumentai |
| BS | Bendrosios sąlygos |
| SS | Specialiosios sąlygos |
| TS | Techninė specifikacija |
| PF | Pasiūlymo forma |
| Komisija | PAGD viešojo pirkimo komisija |
| d. d. | Darbo dienos |
| Sutartis | Viešojo pirkimo–pardavimo sutartis, kaip numatyta VPĮ 2 str. 44 d. |
|  | Preliminarioji viešojo pirkimo-pardavimo sutartis, kaip numatyta VPĮ 2 str. 27 d. |
|  | Darbų viešojo pirkimo–pardavimo sutartis |
| EBVPD | [Europos bendrasis viešųjų pirkimų dokumentas](https://ec.europa.eu/tools/espd/filter?lang=lt). Tiekėjų deklaracija teikiama viešuosiuose pirkimuose kaip pirminis įrodymas, jog jie atitinka pirkimo dokumentuose keliamus reikalavimus. <http://ebvpd.eviesiejipirkimai.lt> |
| CVP IS | Centrinė viešųjų pirkimų informacinė sistema <https://viesiejipirkimai.lt> |
| Kitos PD vartojamos sąvokos suprantamos taip, kaip jos apibrėžtos VPĮ, Lietuvos Respublikos konkurencijos įstatyme, Metodikoje ar kituose viešųjų pirkimų teisinius santykius reglamentuojančiuose teisės aktuose. | |

* 1. PD sudaro:

|  |  |  |
| --- | --- | --- |
| **Dokumento pavadinimas** | | **Sutrumpinimai ir (ar paaiškinimai)** |
|  | bendrosios sąlygos (BS) | „1 PAGD PD BS“ */ šis dokumentas* |
|  | specialiosios sąlygos (SS) | „2 PAGD PD SS“ |
|  | techninė specifikacija (TS) | „3 PAGD PD TS“ |
|  | pasiūlymo forma (PF) | „4 PAGD PD PF“ |
|  | Europos bendrasis viešųjų pirkimų dokumentas (EBVPD) | „5 PAGD PD EBVPD“ |
|  | Forma dėl kvalifikacijos (FK) | „6 PAGD PD FK“ *[jei reikalavimai taikomi]* |
|  | paaiškinimai ir/arba patikslinimai | *teikiami Komisijos pagal poreikį* |
|  | skelbimas apie pirkimą |  |
|  | skelbimai dėl pakeitimų | *[jei taikoma]* |
|  | išankstinis skelbimas apie numatomus pirkimus | *[jei taikoma]* |
|  | Tiekėjo deklaracija | 7 PAGD PD Tiekėjo deklaracija *[jei taikoma]* |
|  | Nacionalinio saugumo reikalavimų atitikties deklaracija | 8 PAGD PD ATITIKTIES DEKLARACIJA *[jei taikoma]* |
|  | Tiekėjo deklaracija dėl Tarybos Reglamente (ES) 2022/576 nustatytų sąlygų nebuvimo | 9 PAGD PD Deklaracija dėl ES 2022\_576 *[jei taikoma]* |

* 1. Tuo atveju, kai tikslinama pirkimo skelbime paskelbta informacija, atitinkamai patikslinamas skelbimas ir prireikus pratęsiamas pasiūlymų pateikimo terminas protingumo kriterijų atitinkančiu laikotarpiu, per kurį tiekėjai, rengdami pasiūlymus, galėtų atsižvelgti į patikslinimus.
  2. Savanoriškas ex ante skaidrumo skelbimas neskelbiamas.
  3. Pirkimas atliekamas vadovaujantis: VPĮ, šiais PD, kitais viešuosius pirkimus reglamentuojančiais teisės aktais, Lietuvos Respublikos civiliniu kodeksu, laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų, taip pat laikantis konfidencialumo ir nešališkumo reikalavimų. Pirkimas atliekamas [CVP IS](https://pirkimai.eviesiejipirkimai.lt/) priemonėmis.
  4. Bet kokia informacija, PD paaiškinimai ir/arba patikslinimai, pranešimai ar kitas Komisijos ir tiekėjų bendravimas yra vykdomas **tik** [**CVP IS**](https://pirkimai.eviesiejipirkimai.lt/) **susirašinėjimo priemonėmis**.
  5. Pirkimo procedūrų ir sutarties vykdymo metu asmens duomenys bus tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (toliau – Reglamentu).
  6. Jei tiekėjas, vykdydamas pirkimo sutartį, netvarkys asmens duomenų pirkimo vykdytojo vardu, t. y. netaps duomenų tvarkytoju, tokiu atveju, tiekėjas bus laikomas duomenų valdytoju, kuris turi teises ir pareigas nustatytas Reglamente.
  7. Jei tiekėjas, vykdydamas sutartį, tvarkys asmens duomenis PO vardu (pavyzdžiui, tvarkys PO buhalterinės apskaitos duomenis), jis, vadovaujantis Reglamentu, bus laikomas duomenų tvarkytoju. Tokiu atveju, tiekėjas, laimėjęs pirkimą, turės pasirašyti duomenų tvarkymo sutartį, sudarytą vadovaujantis Reglamento 28 str. 3 d. Bendros duomenų tvarkymo sąlygos (kurios nėra konfidencialios), jei jos gali turėti įtakos pirkimo pasiūlymo kainai, bus nurodytos SS.

# PERKANČIOJI ORGANIZACIJA (PO)

* 1. PO nurodyta SS. Jei PO yra ne PAGD, o kita vidaus reikalų sistemos įstaiga, tai PAGD pirkimo procedūras vykdo kaip įgaliotoji PO, o Sutartį pagal Komisijos siūlymą sudaro SS nurodyta PO.

# PIRKIMO OBJEKTAS, TECHNINĖ SPECIFIKACIJA

* 1. Pirkimo pavadinimas ir objektas bei pasiūlymo vertinimo kriterijai ir sąlygos nurodytos SS.
  2. Pirkimo objekto kiekis (apimtis), reikalavimai, savybės, sąlygos ir aprašymas nurodytas TS, SS, PF.
  3. PD nurodyti konkretūs modeliai ar šaltiniai , konkretūs procesai ar prekės ženklai, patentai, tipai, konkreti kilmė ar gamyba apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu šaltinis, konkretus procesas ar prekės ženklas, patentas, tipas, konkreti kilmė ar gamyba nurodyta apibrėžiant PO ar partnerių turimus produktus ar esamus procesus). Lygiavertiškumo įrodymas yra tiekėjo pareiga.
  4. Jeigu apibūdinant pirkimo objektą TS nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# DALYVAVIMO PIRKIME SĄLYGOS

* 1. Tiekėjo pašalinimo pagrindai, kvalifikacijos reikalavimai ir jeigu taikytini, kokybės vadybos sistemos ir (arba) aplinkos apsaugos vadybos sistemos standartai bei atitiktį šiems reikalavimams patvirtinančių dokumentų sąrašas nurodytas SS. Jei tiekėjas atitiktį kvalifikacijos reikalavimui ar atitiktį kokybės vadybos sistemos ir (arba) aplinkos apsaugos vadybos sistemos standarto reikalavimui įrodinėja pateikdamas lygiavertį dokumentą nurodytam SS (pavyzdžiui, sertifikatai, pažymėjimai, pažymos ir kt.), tai lygiavertiškumo įrodymas yra tiekėjo pareiga. PO pripažįsta kitose valstybėse narėse įsisteigusių nepriklausomų įstaigų išduotus lygiaverčius sertifikatus.
  2. Tiekėjas gali remtis kitų ūkio subjektų pajėgumais, kad atitiktų pirkimo dokumentuose nustatytą reikalavimą turėti specialų leidimą arba būti tam tikrų organizacijų nariu pagal VPĮ 47 straipsnio 2 dalies nuostatas, nustatytus finansinio ir ekonominio pajėgumo reikalavimus pagal VPĮ 47 straipsnio 3 dalies nuostatas ar techninio ir profesinio pajėgumo reikalavimus pagal VPĮ 47 straipsnio 6 dalies nuostatas, neatsižvelgiant į ryšio su tais ūkio subjektais teisinį pobūdį.
  3. Jei tiekėjo kvalifikacija dėl teisės verstis atitinkama veikla netikrinama arba pagal SS nustatytus kvalifikacijos reikalavimus tikrinama ne visa apimtimi, tačiau jei norminiai teisės aktai numato tam tikrus reikalavimus dėl teisės verstis veikla, tiekėjas pirkimo vykdytojui įsipareigoja, jog pirkimo sutartį vykdys tik tokią teisę turintys asmenys.

# EBVPD EUROPOS BENDRASIS VIEŠŲJŲ PIRKIMŲ DOKUMENTAS

* 1. EBVPD deklaracija yra privaloma. Šiuo dokumentu tiekėjai deklaruoja jog atitinka specialiosiose pirkimo sąlygose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus, reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi. Jei specialiosiose sąlygose nenurodyta kitaip, kai naudojamas EBVPD, dalyviams kartu su pasiūlymu nebereikia pateikti visų įrodomųjų dokumentų - EBVPD naudojamas kaip preliminarus įrodymas, o įrodančių dokumentų reikalaujama tik iš galimo laimėtojo.
  2. Dėl kiekvieno ūkio subjekto (tiekėjas, jungtinės veiklos partneriai, jeigu pasiūlymą teikia ūkio subjektų grupė, ir/ar kiti ūkio subjektai, jeigu jų pajėgumais remiamasi) ir subtiekėjai, jeigu SS jiems atskirai nustatomi tokie reikalavimai, išskyrus kvazisubtiekėjus ir trečiuosius asmenis, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo, atskirai turi pateikti tų ūkio pasirašytus jų EBVPD. Ūkio subjektai, nurodyti šiame punkte, gali įgalioti tiekėją pasirašyti jų EBVPD.
  3. EBVPD forma (XML formatu) pateikta kartu su pirkimo dokumentais (žr. priedą 5 PAGD PD EBVPD).
  4. **Tiekėjas EBVPD turi užpildyti tokiu būdu:**
     1. *kompiuteryje išsaugoti EBVPD formą XML formatu;*
     2. *įkelti (importuoti) EBVPD formą EK Tinklapyje;*
     3. *pateikti atsakymus į EBVPD nurodytus klausimus;*
     4. *kompiuteryje išsaugoti gautą formą su pateiktais atsakymais;*
     5. *teikiant pasiūlymą CVP IS priemonėmis, EBVPD prisegti kartu su kitais dokumentais, pasiūlymo pateikimo lango skiltyje „Prisegti dokumentus“.*

# ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

* 1. Jei pasiūlymą teikia ūkio subjektų grupė, ją atstovaujantis dalyvis turi pateikti jungtinės veiklos sutartį (toliau – JVS), kurioje turi būti:
     1. *nurodyti kiekvienos JVS šalies įsipareigojimai vykdant numatomą su PO sudaryti Sutartį, šių įsipareigojimų vertės dalis, įeinanti į bendrą Sutarties vertę;*
     2. *nustatyta solidari visų JVS šalių atsakomybė už prievolių PO nevykdymą;*
     3. *numatyta, kas atstovauja ūkio subjektų grupei (teikiant pasiūlymą, pasirašant Sutartį, teikiant PVM sąskaitas-faktūras (mokėjimai bus atliekami tik vienam iš JVS partnerių), pasirašant su Sutarties vykdymu susijusius dokumentus);*
     4. *nurodyta, kuris JVS partneris automatiškai tampa pagrindiniu partneriu, kai pagrindinis JVS partneris susiduria su finansinėmis problemomis ir tampa nepajėgus vykdyti sutartį.*
     5. *iškilus d) punkte nurodytoms aplinkybėms, numatyti prievolę įvykdyti pagrindinio partnerio įsipareigojimus ir už juos gauti mokėjimus iš PO.*
     6. *turi būti nurodyta kuriam iš tiekėjų grupės narių turi būti pervedamos lėšos už pirkimo sutarties vykdymą, apie tokio asmens pakeitimą nedelsiant raštu privalo būti informuota perkančioji organizacija. Sutartyje turi būti nustatytas draudimas keisti ūkio subjektų narių sudėtį iki pirkimo sutarties sudarymo bei įrašyta nuostata, kad be išankstinio raštiško Pirkėjo sutikimo jungtinės veiklos sutartimi nustatytų ūkio subjektų grupės narių keitimas yra laikomas esminiu pirkimo sutarties pažeidimu, išskyrus išimtis, numatytas Lietuvos Respublikos įstatymuose.*
  2. JVS nuostatos negali būti keičiamos be PO raštiško sutikimo.
  3. PO nereikalauja, kad ūkio subjektų grupės pateiktą pasiūlymą pripažinus laimėjusiu ir pasiūlius sudaryti Sutartį, ši ūkio subjektų grupė įgautų tam tikrą teisinę formą.
  4. Jei bendrą pasiūlymą pateikia ūkio subjektų grupė jungtinės veiklos sutarties pagrindu ir/arba tiekėjas ar ūkio subjektų grupės narys (-iai), siekdamas atitikti SS nustatytus kvalifikacijos reikalavimus, remiasi kitų ūkio subjektų pajėgumais:
     1. *priede 5 PAGD PD EBPVD nurodytus reikalavimus dėl tiekėjo pašalinimo pagrindų nebuvimo turi atitikti ir BS 15.4 punkte nurodytu atveju pateikti nurodytus patvirtinančius dokumentus (supaprastintų pirkimų atveju – reikalaujama tik tuomet, kai PO turi pagrįstų abejonių) kiekvienas ūkio subjektų grupės narys ir kiti ūkio subjektai, kurių pajėgumais remiamasi, atskirai, išskyrus kvazisubtiekėjus ir trečiuosius asmenis, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo.*
     2. *ūkio subjektų grupės dalyvavimo ir/ar rėmimosi kitų ūkio subjektų pajėgumais, siekiant atitikti SS nurodytus kvalifikacijos reikalavimus (jeigu jie yra keliami), sąlygos ir tiekėjo kvalifikacijos atitiktį patvirtinančių dokumentų pateikimo BS 15.4 punkte nurodytu atveju reikalavimai nurodyti SS.*
     3. *SS nurodytus Kokybės vadybos sistemos ir aplinkos apsaugos vadybos sistemos standartų reikalavimus (jeigu jie yra keliami) turi atitikti ir BS 15.4 punkte nurodytu atveju pateikti nurodytus patvirtinančius dokumentus, tiekėjas/ūkio subjektų grupės narys (-iai)/ūkio subjektas pagal prisiimamus įsipareigojimus, kaip reikalavimai nurodyti SS.*
  5. Jeigu tiekėjas ar ūkio subjektų grupė, siekdamas atitikti SS nustatytus kvalifikacijos reikalavimus, remiasi kitų ūkio subjektų pajėgumais, BS 7.2 punkte nurodytais atvejais, jis privalo pateikti tokių išteklių prieinamumą įrodančius dokumentus, patvirtinančius, kad tiekėjui kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.
  6. Jei tiekėjas (jo pasitelkiami specialistai) pats atitinka SS nustatytus reikalavimus [personalo išsilavinimui, profesinei kvalifikacijai], tačiau ketina pasitelkti subtiekėjus (jo specialistus), subtiekėjų specialistai privalo atitikti SS keliamus reikalavimus dėl pašalinimo pagrindų nebuvimo ir atitikties kvalifikaciniams reikalavimams. Tiekėjas gali pasitelkti subtiekėjus (jo specialistus), jeigu jie patys vykdys tą pirkimo sutarties dalį, kuriai reikia nustatytos kvalifikacijos.

# RĖMIMASIS KITŲ ŪKIO SUBJEKTŲ PAJĖGUMAIS

* 1. Tiekėjas, teikiantis pasiūlymą savarankiškai arba kaip ūkio subjektų grupės dalyvis, gali remtis kitų ūkio subjektų pajėgumais, siekdamas atitikti SS nustatytus kvalifikacijos reikalavimus [jei taikomi], neatsižvelgiant į ryšio su tais ūkio subjektais teisinį pobūdį. Skirtingi tiekėjai gali remtis tų pačių ūkio subjektų pajėgumais, tačiau tai negali sąlygoti draudžiamų susitarimų.
  2. Tiekėjas užtikrina kitų ūkio subjektų, kurių pajėgumais jis remiasi, turimų išteklių prieinamumą PO Sutarties vykdymo metu. Kai pasiūlymą teikiantis tiekėjas nurodo, kad Sutarties vykdymo metu jis numato remtis kitų ūkio subjektų, su kuriais tiekėjas nėra sudaręs JVS, pajėgumais, tiekėjas privalo pateikti įrodymą, patvirtinantį, kad tokie pajėgumai jam bus prieinami visą Sutarties vykdymo laikotarpį, toks įrodymas yra pasirašyta preliminarioji sutartis, ketinimų protokolas ar kitas lygiavertis dokumentas, kuriame nurodoma, kuo ir kokia dalimi bus remiamasi kitų ūkio subjektų pajėgumais bei užtikrinimas, kad tiekėjui tokie kito ūkio subjekto pajėgumai, būtini sutarčiai vykdyti, bus prieinami Sutarties vykdymo metu. Jeigu remiamasi kvazisubtiekėjo (-ų) pajėgumais, toks įrodymas yra dvišalis tiekėjo ir kvazisubtiekėjo susitarimas dėl darbo santykių sukūrimo, kuriame būtų aiškiai įtvirtinta šalių valia sudaryti darbo sutartį ir jos sąlygos.
  3. Kai pasiūlymą teikiantis tiekėjas, siekdamas atitikties kvalifikacijos reikalavimams remiasi kitų ūkio subjektų pajėgumais, pasiūlyme jis turi išviešinti šį pajėgumą. Jeigu pasiūlyme nenurodomi pasitelkiami kiti ūkio subjektai, kurių pajėgumais remiamasi, vėliau, pasibaigus pasiūlymo pateikimo terminui, tiekėjas jų nurodyti negalės. Tiekėjas gali remtis tik tokiais kitų ūkio subjektų pajėgumais, kuriais jis realiai galės disponuoti pirkimo sutarties vykdymo metu.
  4. Jeigu kitas ūkio subjektas, kurio pajėgumais tiekėjas remiasi, siekdamas atitikti SS nustatytus kvalifikacijos reikalavimus, netenkina SS jam keliamų kvalifikacijos reikalavimų arba jo padėtis atitinka bent vieną SS nustatytą pašalinimo pagrindą, arba neatitinka nacionalinio saugumo reikalavimų, nustatytų SS, Komisija reikalaus per nustatytą terminą pakeisti šį ūkio subjektą reikalavimus atitinkančiu

# SUBTIEKĖJŲ, KURIŲ PAJĖGUMAIS TIEKĖJAS NESIREMIA, PASITELKIMAS

* 1. Tiekėjas, teikiantis pasiūlymą savarankiškai arba kaip ūkio subjektų grupės dalyvis, turi nurodyti, subtiekėjus, jeigu jie yra žinomi, ir kokiai pirkimo Sutarties daliai, jis ketina pasitelkti. Subtiekėjai, kuriuos tiekėjas pasitelks pirkimo sutarties vykdymui, privalo turėti teisę verstis ta veikla, kuriai jis pasitelkiamas. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
  2. Pirkimo vykdytojas netikrina, ar nėra subtiekėjų pašalinimo pagrindų, jeigu SS nenurodyta kitaip.
  3. Jei teisės aktai numato pareigą apdrausti pagal konkrečią pirkimo sutartį teikiamas paslaugas, atliekamus darbus ir pan. ir numatoma, tiekėjas įsipareigoja užtikrinti, kad bus pasitelkiami ir pirkimo sutartį vykdys tik tokią teisę turintys subtiekėjai ir pirkimo vykdytojui pareikalavus, tiekėjas pateiks dokumentus, įrodančius subtiekėjų atitiktį šiam reikalavimui.
  4. Tuo atveju, jei pasiūlymo pateikimo metu tiekėjui nebuvo žinomi subtiekėjai, sudarius Sutartį, tačiau ne vėliau negu Sutartis pradedama vykdyti, tiekėjas įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti apie minėtos informacijos pasikeitimus visą Sutarties vykdymo laikotarpį. Jeigu pagal specialiųjų pirkimo sąlygų reikalavimus buvo tikrinama, ar nėra subtiekėjų pašalinimo pagrindų, subtiekėjams buvo keliami nacionalinio saugumo reikalavimai ar kvalifikaciniai reikalavimai, kartu su informacija apie keičiamus subtiekėjus, pateikiami ir subtiekėjo pašalinimo pagrindų nebuvimą (supaprastintų pirkimų atveju – reikalaujama tik tuomet, kai perkančioji organizacija turi pagrįstų abejonių dėl jo patikimumo), kvalifikaciją patvirtinantys dokumentai, nacionalinio saugumo reikalavimus pagrindžiantys dokumentai [jei taikoma]. Tokiu atveju, jei subtiekėjo padėtis atitinka bent vieną iš specialiosiose pirkimo sąlygose nustatytą subtiekėjo pašalinimo pagrindą, neatitinka nacionalinio saugumo reikalavimų ar kvalifikacinių reikalavimų [jei taikomi], perkančioji organizacija reikalauja, kad tiekėjas per perkančiosios organizacijos nustatytą terminą pakeistų minėtą subtiekėją reikalavimus atitinkančiu subtiekėju.
  5. Subtiekėjo pasitelkimas nekeičia tiekėjo atsakomybės dėl numatomos sudaryti Sutarties įvykdymo, todėl bet kokiu atveju tiekėjas pilnai prisiima atsakomybę už subtiekėjų veiklą vykdant Sutartį.
  6. Tiesioginis atsiskaitymas su subtiekėjais, prekių ar paslaugų pirkimo atveju, nebus vykdomas, jeigu SS ir/ar SS prieduose nenurodyta kitaip.
  7. Rangos darbų pirkimo atveju, tiekėjo pasitelktiems subtiekėjams yra suteikiama galimybė prašyti PO tiesiogiai atsiskaityti su jais:

8.7.1. Subtiekėjas, norintis pasinaudoti tiesioginio atsiskaitymo galimybe, įvykdęs įsipareigojimus sutartį, pateikia prašymą PO kartu su tiekėjo patvirtinimu, kad subtiekėjas tinkamai atliko savo įsipareigojimus pagal sutartį, ir, kad tiekėjas neturi prieštaravimų tiesioginiam atsiskaitymui su subtiekėju.

8.7.2. Jei PO priima sprendimą tenkinti subtiekėjo prašymą, pasirašoma trišalė sutartis tarp PO, tiekėjo ir subtiekėjo. Detaliau informacija pateikiama SS ir/ar SS prieduose.

* 1. Rangos darbų pirkimo atveju, SS gali būti nustatomos kitokios tiesioginio atsiskaitymo sąlygos ir atvejai.

# PASIŪLYMO PATEIKIMAS, ŠIFRAVIMAS

* 1. Tiekėjas teikdamas pasiūlymą turėtų įvertinti galimų trikdžių (interneto ryšio greitis, interneto ryšio nutrūkimas, elektros srovės tiekimo sutrikimas, kompiuterizuotos darbo vietos nustatymų pakeitimas, sistemos darbo sulėtėjimas, trečiųjų šalių informacinių sistemų pralaidumas, greitaveika ir t.t.) riziką ir skirti pakankamai laiko pasiūlymo ar patikslinimo pateikimui.
  2. Pasiūlymas turi būti pateiktas CVP IS priemonėmis. Pateiktas kitais būdais pasiūlymas nebus vertinamas.
  3. Jei pirkimas yra skaidomas į pirkimo objekto dalis, tiekėjas gali pateikti pasiūlymą vienai, kelioms arba visoms pirkimo objekto dalims, nebent SS nurodyta kitaip.
  4. Vienas tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma − vokuose) ir naudodamasis CVP IS priemonėmis.
  5. Alternatyvūs pasiūlymai neteikiami ir nevertinami, nebent SS nurodyta kitaip.
  6. Pasiūlymas rengiamas atsižvelgiant į visą PD pateiktą informaciją.
  7. Pasiūlymas, kiti dokumentai ir korespondencija pateikiama lietuvių kalba, nebent SS nurodyta kitaip. Pateikus dokumentą kita kalba nei reikalaujama, turi būti pateiktas tinkamai patvirtintas vertimas į lietuvių ar kitą SS nurodytą kalbą, kuria gali būti pateikiamas pasiūlymas. Vertimas privalo būti patvirtintas tiekėjo ar jo įgalioto asmens parašu arba vertėjo parašu ir vertimo biuro antspaudu [jei turi].
  8. Pasiūlymo forma (PF) bei visi kiti kartu teikiami dokumentai, turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai turi būti .pdf, .docx ar .doc duomenų failo arba kito visuotinai naudojamo duomenų failo formato.
  9. Tiekėjas turi pateikti galiojančius dokumentus.
  10. Tiekėjas iki pasiūlymų pateikimo termino pabaigos turi teisę pakeisti arba atšaukti savo pasiūlymą neprarasdamas teisės į nurodytą pasiūlymo galiojimo užtikrinimą.
  11. Tiekėjo išlaidos, patirtos rengiant ir pateikiant pasiūlymus, neatlygintinos.
  12. Tiekėjas gali užšifruoti savo pasiūlymo dokumentą, kuriame nurodyta kaina. Pasiūlymų šifravimo tvarka yra nustatyta [Naudojimosi Centrine viešųjų pirkimų informacine sistema taisyklėse, patvirtintose Viešųjų pirkimų direktoriaus 2016 m. gegužės 2 d. įsakymu Nr. 1S-58 „Dėl Naudojimosi Centrine viešųjų pirkimų informacine sistema taisyklių patvirtinimo“.](https://www.e-tar.lt/portal/lt/legalAct/e5812320ebd011e7acd7ea182930b17f/asr)

# KONFIDENCIALUMAS

* 1. Kartu su pasiūlymu teikiamų dokumentų informacijos konfidencialumas privalo būti nustatomas tik pagrįstais atvejais. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus, taip pat informacija, nurodyta VPĮ 20 straipsnio 2 dalyje.
  2. Tiekėjas gali nurodyti, kuri jo pasiūlyme pateikta informacija yra konfidenciali. Jeigu kyla abejonių dėl tiekėjo pasiūlyme nurodytos informacijos konfidencialumo, Komisija privalo kreiptis į tiekėją prašydama įrodyti, kodėl nurodyta informacija yra konfidenciali, pagrįsti informacijos konfidencialumą. Tiekėjas turi ne formaliai, bet realiai pagrįsti informacijos konfidencialumą.
  3. Jeigu tiekėjas per Komisijos nurodytą terminą, kuris negali būti trumpesnis kaip 3 d. d., nepateikia tokių įrodymų, pagrindžiančių jo pasiūlyme nurodytos informacijos konfidencialumą, arba pateikia netinkamus įrodymus (t. y. įrodymai nepagrįsti vadovaujantis Civilinio kodekso 1.116 straipsnio 1 dalimi), laikoma, kad tokia informacija yra nekonfidenciali. **Jei tiekėjas pasiūlyme nenurodė konfidencialios informacijos, tuomet Komisija laikys, kad bet kuri pateiktame pasiūlyme nurodyta informacija nėra konfidenciali.**
  4. Pažindinant pirkimo dalyvius su tiekėjo pasiūlymu, kuriame nurodyta konfidenciali informacija, perkančioji organizacija suteiks tiek informacijos, kiek reikia tiekėjui sprendžiant dėl poreikio ginti savo teisėtus interesus (kiekvienu konkrečiu atveju individualiai) (pavyzdžiui, pateikdama pasiūlymo aspektų santrauką ir jų technines charakteristikas, taip, kad nebūtų galima nustatyti konfidencialios informacijos). Jei tiekėjo pasiūlyme nurodyta konfidenciali informacija, perkančiosios organizacijos vertinimu, nėra konfidenciali, prieš supažindindama kitą tiekėją su tokiu pasiūlymu, ji apie tokius savo ketinimus informuos konfidencialią informaciją pasiūlyme nurodžiusį tiekėją ar paprašys pateikti konfidencialaus dokumento nekonfidencialią versiją ar informacijos santrauką.

# PASIŪLYMO GALIOJIMO UŽTIKRINIMAS

* 1. Taikomo pasiūlymo galiojimo užtikrinimo būdas nurodytas SS.
  2. **Kai pasiūlymo galiojimas yra užtikrinamas bauda:**
     1. Tiekėjui, kurio pasiūlymas buvo pripažintas laimėtoju, atsisakius sudaryti Sutartį, PAGD įgyja teisę į dėl to patirtų nuostolių atlyginimą.
     2. Pateikdamas pasiūlymą pirkime, tiekėjas įsipareigoja sumokėti PAGD SS nustatyto dydžio baudą, jeigu:
     3. *tiekėjas atsiima savo pasiūlymą jo galiojimo laikotarpiu;*
     4. *tiekėjas, kuris yra paskelbtas pirkimo laimėtoju, raštu atsisako sudaryti Sutartį;*
     5. *tiekėjas, kuris yra paskelbtas pirkimo laimėtoju, iki nurodyto laiko nesudaro Sutarties;*
     6. *tiekėjas, kuris yra paskelbtas pirkimo laimėtoju, atsisako sudaryti Sutartį PD nustatytomis sąlygomis.*
  3. **Kai pasiūlymo galiojimas yra užtikrinamas pasiūlymo galiojimo užtikrinimą patvirtinančiu dokumentu:**
     1. Pasiūlymo galiojimo užtikrinimą patvirtinantis dokumentas turi galioti ne trumpiau nei pasiūlymas, kurio minimalus galiojimo terminas nurodytas šių sąlygų 13.1 p.
     2. Pasiūlymo galiojimo užtikrinimą patvirtinantis dokumentas turi būti patvirtintas jį išdavusio asmens saugiu elektroniniu parašu ir pateiktas kartu su pasiūlymu CVP IS priemonėmis. Jeigu nėra įmanoma pasiūlymo galiojimo užtikrinimą patvirtinančio dokumento pateikti elektroninėmis priemonėmis, naudojant CVP IS, tai pasiūlymo galiojimo užtikrinimą patvirtinantis dokumentas (originalas) pateikiamas raštu (popierine forma, voke) iki pasiūlymų pateikimo termino, nurodyto SS, pabaigos. Ant voko turi būti užrašytas gavėjas (PAGD), adresas, pirkimo pavadinimas, tiekėjo pavadinimas ir adresas bei užrašas „*Neatplėšti iki pasiūlymų pateikimo termino pabaigos*“. Vokas su pasiūlymo galiojimo užtikrinimą patvirtinančiu dokumentu grąžinamas jį atsiuntusiam tiekėjui, jeigu dokumentas pateiktas neužklijuotame voke. Pasiūlymo galiojimo užtikrinimą patvirtinantį dokumentą (originalą) pateikiant voke, CVP IS pasiūlymo lango eilutėje „Prisegti dokumentai“ pateikiama pasiūlymo galiojimo užtikrinimą patvirtinančio dokumento skaitmeninė kopija.
     3. Prieš pateikdamas pasiūlymą, tiekėjas gali prašyti, kad Komisija patvirtintų jo pasiūlymo galiojimo užtikrinimą patvirtinančio dokumento priimtinumą. Komisija, gavusi tokį prašymą, privalo duoti tiekėjui atsakymą ne vėliau kaip per 3 darbo dienas nuo prašymo gavimo dienos. Nepriklausomai nuo to, ar tiekėjas kreipėsi dėl pasiūlymo galiojimo užtikrinimą patvirtinančio dokumento priimtinumo, Komisija pasilieka sau teisę prašyti tiekėjo pakeisti pasiūlymo galiojimo užtikrinimą, jei Komisija turi informacijos, kad pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų PAGD arba kitiems ūkio subjektams, ar netinkamai juos vykdė.
     4. **Pasiūlymo galiojimo užtikrinimą patvirtinančiame dokumente** **privalo būti nurodyta, kad** Pasiūlymo galiojimo užtikrinimu įsipareigojama PAGD sumokėti SS nurodyto dydžio sumą, jeigu:
     5. *tiekėjas atsiima savo pasiūlymą jo galiojimo laikotarpiu;*
     6. *tiekėjas, kuris yra paskelbtas pirkimo laimėtoju, raštu atsisako sudaryti Sutartį arba iki nurodyto laiko nesudaro Sutarties, arba atsisako sudaryti Sutartį PD nustatytomis sąlygomis.*
     7. Tiekėjui raštu paprašius, PAGD įsipareigoja nedelsdama, bet ne vėliau kaip per 7 darbo dienas grąžinti pasiūlymo galiojimo užtikrinimą patvirtinantį dokumentą (originalą), kai:
     8. *pasibaigia pasiūlymų užtikrinimo galiojimo laikas;*
     9. *įsigalioja Sutartis;*
     10. *buvo nutrauktos pirkimo procedūros.*

# PD PAAIŠKINIMAS IR PATIKSLINIMAS

* 1. PD gali būti paaiškinami ir/arba patikslinami tiekėjų arba Komisijos iniciatyva.
  2. Terminas iki kada gali būti teikiami prašymai paaiškinti ir (arba) patikslinti PD nurodytas SS.
  3. Tiekėjai turėtų būti aktyvūs ir pateikti klausimus ar paprašyti paaiškinti PD iš karto juos išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio ar reikalavimų pirkimo objektui keisti nebus galima.
  4. Komisija turi teisę savo iniciatyva paaiškinti, patikslinti PD, nesibaigus pasiūlymų pateikimo terminui. Atsakant į kiekvieną tiekėjo pateiktą prašymą paaiškinti ir/arba patikslinti PD, jeigu jis buvo pateiktas nepasibaigus nurodytam terminui, arba aiškinant, tikslinant PD savo iniciatyva, paaiškinimai ir/arba patikslinimai paskelbiami CVP IS kartu su PD ir išsiunčiami prie pirkimo prisijungusiems tiekėjams. Terminas iki kada gali būti teikiami paaiškinimai ir (arba) patikslinimai nurodytas SS.
  5. Komisija paaiškindama ir/arba patikslindama PD užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų. Tuo atveju, kai tikslinama pirkimo skelbime paskelbta informacija, atitinkamai patikslinamas skelbimas ir prireikus pratęsiamas pasiūlymų pateikimo terminas protingumo kriterijų atitinkančiu laikotarpiu, per kurį tiekėjai, rengdami pasiūlymus, galėtų atsižvelgti į patikslinimus.
  6. Komisija pratęsia pasiūlymų pateikimo terminą, laikydamasi VPĮ 40 straipsnio 4, 5 dalies nuostatų.
  7. Jei Komisija paaiškinimų ar patikslinimų nepateikia iki SS nurodyto termino (laiku pateikus prašymą paaiškinti, patikslinti arba, kai informacija tikslinama pirkimo vykdytojo iniciatyva), pasiūlymų pateikimo terminas yra nukeliamas.
  8. Tarptautinių pirkimų atveju negali būti daromi tokie esminiai pirkimo sąlygų pakeitimai, dėl kurių būtų buvę galima leisti dalyvauti kitiems kandidatams nei iš pradžių atrinktieji arba pirkimo procedūra būtų pritraukusi daugiau dalyvių.

# PASIŪLYMO GALIOJIMAS

* 1. Pasiūlymas galioja tiekėjo nurodytą laiką, tačiau pasiūlymas privalo galioti **ne trumpiau nei 5 (penkis) mėnesius nuo pasiūlymų pateikimo galutinio termino dienos, nebent SS nurodyta kitaip.**
  2. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo Komisija gali prašyti, kad tiekėjai pratęstų pasiūlymų galiojimą iki konkrečiai nurodyto termino, tačiau tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama.
  3. Tiekėjas, kuris sutinka pratęsti savo pasiūlymo galiojimo laiką apie tai praneša CVP IS ir pratęsia pateikto pasiūlymo galiojimo užtikrinimo terminą arba pateikia naują pasiūlymo galiojimo užtikrinimą patvirtinantį dokumentą [jei taikoma]. Jeigu Tiekėjas neatsako į Komisijos prašymą pratęsti pasiūlymo galiojimo užtikrinimo terminą, jo nepratęsia arba nepateikia naujo pasiūlymo galiojimo užtikrinimo, laikoma, kad jis atmetė prašymą pratęsti savo pasiūlymo galiojimo terminą.

# KAINODARA

* 1. Pasiūlymo vertinimo valiuta – eurai (EUR, €). Jeigu pasiūlyme kaina bus nurodyta užsienio valiuta, ji bus perskaičiuota eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
  2. Kainodara ir jos taisyklės nurodytos SS ir PF.

# PASIŪLYMAS IR JO PATEIKIMO TERMINAS

* 1. Teikdamas pasiūlymą tiekėjas privalo pasirašyti pasiūlymo formą (4 PAGD PD PF). Pasirašydamas pasiūlymo formoje tiekėjas patvirtina, kad pasiūlyme nurodyti duomenys yra tikslūs ir teisingi, visi kartu su pasiūlymu teikiami dokumentai ar jų kopijos yra tikri bei patvirtina, kad sutinka su visomis pirkimo dokumentuose nurodytomis sąlygomis, jos yra aiškios ir jam suprantamos. Jeigu pasiūlymo formą pasirašė ne tiekėjo vadovas, tiekėjas kartu su pasiūlymu privalo pateikti dokumentą, patvirtinantį, kad asmuo, kuris pasirašė 4 PAGD PD PF, turėjo teisę (jam buvo suteikti įgaliojimai) pasirašyti pasiūlymą ir jį pateikti. Pasirašant pasiūlymo formą tvirtinamas visas pasiūlymas. Atskirai kiekvieno dokumento pasirašyti neprivaloma, jei nenurodyta kitaip. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti: pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai arba skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  2. Pasiūlymo pateikimo terminas nurodomas SS ([Lietuvos Respublikos laiku](https://www.timeanddate.com/worldclock/lithuania/)). Pasiūlymo pateikimo data laikoma ta, kuomet gaunamas visas pasiūlymas (paskutinė pasiūlymo dalis). Jeigu pasiūlymas CVPIS priemonėmis pateiktas anksčiau, o pasiūlymo galiojimo užtikrinimą patvirtinantis dokumentas [jei jo reikalaujama] pateikiamas voke vėliau, tai pasiūlymo pateikimo data fiksuojama voko gavimo data (valanda, minutė).
  3. **Pasiūlyme turi būti:**
     1. *PF parengta pagal pateikiamus PD (4 PAGD PD PF forma).*
     2. *EBVPD aktuali redakcija, (užpildytą formą pateiktą kartu su skelbimu apie pirkimą).*
     3. *Įgaliojimas [jei pasiūlymą pasirašo (pateikia) ne juridinio asmens vadovas].*
     4. *JVS [jei pasiūlymą pateikia ūkio subjektų grupė].*
     5. *kiti dokumentai, jei nurodyti PD.*
  4. Duomenų apie SS nustatytų tiekėjo pašalinimo pagrindų nebuvimą (supaprastintų pirkimų atveju – reikalaujama tik tuomet, kai PO turi pagrįstų abejonių), atitiktį SS nustatytiems kvalifikacijos reikalavimams [jei taikoma], kokybės vadybos sistemos ir (arba) aplinkos apsaugos vadybos sistemos standartams [jei taikoma], atitiktį VPĮ 37 str. 9 dalyje nustatytiems reikalavimams patvirtinančių dokumentų [jei taikoma, žr. TS], Komisija prašys tik iš to pirkimo dalyvio, kurio pasiūlymas pagal vertinimo rezultatus gali būti pripažintas ekonomiškai naudingiausiu (iki pasiūlymų eilės nustatymo). Duomenų/dokumentų įrodančių draudimų numatytų 2022 m. balandžio 8 d. Europos Sąjungos Tarybos Reglamente (ES) 2022/576 nebuvimą [jei taikoma, žr. SS] bei atitiktį VPĮ 45 straipsnio 21 dalyje nustatytiems reikalavimams patvirtinančių dokumentų [jei taikoma, žr. SS] bus prašoma perkančiajai organizacijai ar pirkimų vykdytojui kilus įtarimų ar abejonių dėl tiekėjo nurodytos informacijos teisingumo.
  5. Jeigu kartu su EBVPD pirkimo dalyvis pateikia ir SS nustatytus duomenis apie tiekėjo pašalinimo pagrindų nebuvimą, atitiktį SS nustatytiems kvalifikacijos reikalavimams [jei taikoma], kokybės vadybos sistemos ir (arba) aplinkos apsaugos vadybos sistemos standartams [jei taikoma] patvirtinančius dokumentus bei pasiūlyme pateikia atitiktį VPĮ 37 str. 9 dalyje nustatytiems reikalavimams patvirtinančius dokumentus [jei taikoma, žr. TS], Komisija jų nevertina, išskyrus atvejį, jeigu tokio dalyvio pasiūlymas pagal vertinimo rezultatus gali būti pripažintas ekonomiškai naudingiausiu (iki pasiūlymų eilės nustatymo). Tokiu atveju Komisija kreipiasi į ekonomiškai naudingiausią pasiūlymą (iki pasiūlymų eilės nustatymo) pirkimo dalyvį dėl galimybės vertinti su pasiūlymu pateiktus dokumentus ar vietoje jų vertinimui pateikti kitus.
  6. Bendrą pasiūlymą įgaliotas pateikti tiekėjas CVP IS priemonėmis turi pateikti savo ir kitų ūkio subjektų grupės narių bei kitų ūkio subjektų, kurių pajėgumais remiamasi, subtiekėjų [jei reikalavimai taikomi] dokumentus, pagrindžiančius SS nustatytų tiekėjo pašalinimo pagrindų nebuvimą, atitiktį SS nustatytiems kvalifikacijos reikalavimams [jei taikoma], kokybės vadybos sistemos ir (arba) aplinkos apsaugos vadybos sistemos standartams [jei taikoma] ir kitus pirkimo sąlygose reikalaujamus dokumentus.

**\*Pastabos:**

* + 1. *jeigu tiekėjas įrodymui, jog nėra VPĮ 46 straipsnio 1 ir 3 dalyse ir 6 dalies 2 punkte nustatytų pašalinimo pagrindų, negali pateikti nurodytų dokumentų, nes valstybėje narėje arba atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija, jeigu šalyje nenaudojama priesaikos deklaracija. Oficiali* *deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.*
    2. *patvirtinimui, kad nėra tiekėjo pašalinimo pagrindų, tiekėjo kvalifikacija atitinka nustatytus reikalavimus, jeigu taikytina kokybės vadybos sistemos ir (arba) aplinkos apsaugos vadybos sistemos standartus, tiekėjas gali pateikti sertifikavimo įstaigos išduotą pažymą, kurioje nurodomos sąlygos, kurių pagrindu tiekėjui išduota pažyma. Komisija iš sertifikavimo įstaigos išduotą pažymą pateikusio tiekėjo, kurio pasiūlymas pagal vertinimo rezultatus pripažintas geriausiu, papildomai reikalauja pateikti pažymas apie socialinio draudimo įmokas ar sumokėtus mokesčius, išskyrus VPĮ 50 straipsnio 7 dalyje nurodytas aplinkybes.*
    3. *pateikiant atitinkamų dokumentų skaitmenines kopijas ir pasirašant 4 PAGD PD PF yra deklaruojama, kad kopijos yra tikros. Komisija pasilieka sau teisę prašyti dokumentų originalų.*
    4. *jei atitikimą SS nustatytiems reikalavimams patvirtinantis dokumentas išduotas anksčiau nei nurodyta SS, tačiau jo galiojimo terminas ilgesnis nei SS nurodytas, toks dokumentas jo galiojimo laikotarpiu yra priimtinas.*
    5. *tiekėjo kvalifikacija ir atitiktis kokybės / aplinkos apsaugos vadybos sistemos standartams turi būti įgyta iki pasiūlymų pateikimo termino pabaigos. Jei įrodantis dokumentas išduotas pasibaigus pirkimo dokumentuose nurodytam pasiūlymų pateikimo terminui, tačiau tiekėjo kvalifikacija ir/ar atitiktis kokybės / aplinkos apsaugos vadybos sistemos standartams buvo įgyta iki pasiūlymų pateikimo termino paskutinės dienos ir tai nurodyta pačiame dokumente, toks dokumentas jo galiojimo laikotarpiu yra priimtinas.*
    6. *iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą, per protingą laiką, kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos. Terminas iki kada šie dokumentai turės būti pateikti nurodytas SS [jeigu taikoma].*
    7. *neatlygintinai prieinami duomenys bus užfiksuoti ir išsaugomi Perkančiosios organizacijos.*

# SUSIPAŽINIMO SU CVP IS PRIEMONĖMIS GAUTAIS PASIŪLYMAIS PROCEDŪRA

* 1. Pateikdamas pasiūlymą, tiekėjas sutinka su visais PD nustatytais reikalavimais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Sutarties įvykdymui.
  2. Susipažinimas su gautais pasiūlymais vyksta po pasiūlymų pateikimo termino. Susipažinimo su CVP IS priemonėmis gautais pasiūlymais data nurodyta SS.
  3. Susipažinimo su CVP IS priemonėmis gautais pasiūlymais sąlygos:
     1. **bus susipažįstama su gautais pasiūlymais vieną kartą**, jeigu ekonomiškai naudingiausias pasiūlymas išrenkamas pagal kainą ar sąnaudas, arba kainos ar sąnaudų ir kokybės (pasirinktos kokybės vertinimo charakteristikos įvertinamos kiekybiškai) santykį;
     2. **bus susipažįstama su gautais pasiūlymais du kartus**, jeigu ekonomiškai naudingiausias pasiūlymas išrenkamas pagal kainos ar sąnaudų ir kokybės (pasirinktos kokybės vertinimo charakteristikos nėra kiekybiškai įvertinamos) santykį:
     3. *pirmąjį kartą susipažįstama su pasiūlymų A dalimi - techniniais duomenimis, kita informacija apie tiekėją ir dokumentais (išskyrus kainą), antrąjį kartą – su pasiūlymų B dalimi - kaina.*
     4. *susipažinimas su pasiūlymų kaina gali įvykti tik tada, kai Komisija patikrina ar tiekėjai ir jų pateiktų pasiūlymų techniniai duomenys, atitinka PD keliamus reikalavimus ir įvertina pasiūlymų techninius duomenis pagal PD nustatytus reikalavimus. Komisija apie pasiūlymų techninių duomenų įvertinimo rezultatus CVP IS susirašinėjimo priemonėmis praneša visiems tiekėjams ir kartu nurodo antrojo susipažinimo su pasiūlymais, kurio metu bus susipažįstama su pasiūlymų kainomis, terminą.*
     5. *jeigu Komisija, patikrinusi pasiūlymų A dalį, (techninius duomenis, kitą informaciją apie tiekėją ir dokumentus), atmeta tiekėjo pasiūlymą, susipažinimas su atmesto tiekėjo pasiūlymo kaina nevyksta.*
  4. Susipažinimo su pasiūlymais procedūroje tiekėjai nedalyvauja.
  5. Jei pasiūlymo kaina ar sąnaudos, išreikšta skaičiais, neatitinka pasiūlymo kainos ar sąnaudų, nurodytos žodžiais, teisinga laikoma pasiūlymo kaina ar sąnaudos, nurodyta žodžiais.
  6. Tuo atveju, kai prisijungimas prie elektroninių prietaisų nepavyksta dėl elektros tiekimo, interneto ryšio sutrikimų, kompiuterio gedimų ar kitų objektyvių aplinkybių, ir CVPIS elektroninėmis priemonėmis pateiktas pasiūlymas lieka neatidarytas, tuomet susipažinimas su šiais pasiūlymais atidedamas iki problemos išsprendimo ir su pasiūlymais susipažįstama išsprendus problemą dėl prisijungimo prie elektroninių prietaisų.

# PASIŪLYMŲ VERTINIMAS

* 1. Komisija turi teisę pasitelkti ekspertus atlikti pasiūlymo atitikties PD keliamiems reikalavimams ir (ar) tiekėjo techninio pasiūlymo pagal nustatytus kriterijus, kai ekonomiškai naudingiausias pasiūlymas išrenkamas pagal kainos ar sąnaudų ir kokybės (pasirinktos kokybės vertinimo charakteristikos nėra kiekybiškai įvertinamos) santykį, įvertinimą.
  2. Pasiūlymai nagrinėjami ir vertinami nedalyvaujant pasiūlymus pateikusių tiekėjų atstovams.
  3. Komisijai paprašius, tiekėjai privalo per Komisijos nurodytą terminą pateikti papildomus paaiškinimus ir/arba patikslinimus.
  4. Komisija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių SS nustatytų jų pašalinimo pagrindų nebuvimą, atitiktį SS nustatytiems kvalifikacijos reikalavimams [jeigu taikoma], kokybės vadybos sistemos ir (arba) aplinkos apsaugos vadybos sistemos standartams [jeigu taikoma], VPĮ 37 straipsnio 9 dalies reikalavimams [jeigu taikoma, žr. TS] bei VPĮ 45 straipsnio 21 dalyje nustatytiems reikalavimams patvirtinančių dokumentų [jei taikoma, žr. SS], jeigu tai būtina siekiant užtikrinti tinkamą pirkimo procedūros atlikimą.
  5. Pirmiausia reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje eCertis.
  6. Komisija, įvertina EBVPD pateiktą informaciją ir priima sprendimą dėl kiekvieno pasiūlymą pateikusio dalyvio atitikties SS nustatytiems reikalavimams ir kiekvienam iš jų CVP IS susirašinėjimo priemonėmis ne vėliau kaip per 3 d. d. nuo sprendimo priėmimo dienos raštu praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie dalyviai, kurie atitinka keliamus reikalavimus.
  7. Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams ar šių dokumentų ar duomenų trūksta, arba pateikė ne pilnai pirkimo dokumentuose nustatytus reikalavimus atitinkantį prekės pavyzdį, komisija gali nepažeisdama lygiateisiškumo ir skaidrumo principų prašyti pirkimo dalyvį šiuos dokumentus ar duomenis patikslinti, papildyti arba paaiškinti, ar pateikti kitą prekės pavyzdį per komisijos nustatytą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
  8. Komisija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas. Taikant šią nuostatą pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jei ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir perkančioji organizacija pirkimo dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai.
  9. Atvejai, kuomet Komisija nereikalauja iš tiekėjo pateikti SS nustatytų tam tikrų dokumentų:
     1. VPĮ 50 straipsnio 7 dalyje nustatytais atvejais Komisija nereikalauja iš tiekėjo pateikti SS nustatytų dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams ir kokybės vadybos sistemos ir (arba) aplinkos apsaugos vadybos sistemos standartams. Taip pat Komisija gali nereikalauti VPĮ 51 str. 12 d. nurodytų dokumentų, jeigu iš kitų šaltinių, negu nurodyta VPĮ 50 str. 7 d., gali nustatyti pasiūlymo atitiktį keliamiems reikalavimams.
     2. VPĮ 39 straipsnio 5 dalyje nustatytais atvejais Komisija nereikalauja iš tiekėjo pateikti SS nustatytų dokumentų, patvirtinančių atitiktį VPĮ 37 straipsnio 9 dalies reikalavimams [jeigu taikoma, žr. TS]. Taip pat Komisija gali nereikalauti VPĮ 39 str. 3 d. nurodytų dokumentų, jeigu iš kitų šaltinių, negu nurodyta VPĮ 39 str. 5 d., gali nustatyti pasiūlymo atitiktį keliamiems reikalavimams.
  10. **Komisija įvertina:**
      1. ar pasiūlymas atitinka PD nustatytus bendruosius reikalavimus, ar teisingai ir pagal PD reikalavimus pateikta PF.
      2. ar pasiūlymas atitinka PD nustatytus techninius reikalavimus, ar tiekėjas siūlo prekes, paslaugas ar darbus atitinkančius techninės specifikacijos reikalavimus.
      3. ar nėra pasiūlyme nurodytos kainos ar sąnaudų apskaičiavimo klaidų. Nustačiusi pasiūlyme nurodytos kainos ar sąnaudų apskaičiavimo aritmetines klaidas, Komisija paprašys tiekėjo per Komisijos nurodytą laiką ištaisyti šias klaidas. Taisant klaidas vadovaujamasi Viešųjų pirkimų tarnybos nustatytomis Pasiūlymų patikslinimo, papildymo ar paaiškinimo taisyklėmis.
      4. ar pasiūlyme nurodyta kaina, ar sudedamųjų dalių kaina, ar sąnaudos nėra neįprastai maža (supaprastinto pirkimo atveju – ekonomiškai naudingiausią pasiūlymą pateikusio tiekėjo kaina), vadovaudamasi VPĮ 57 straipsnio 1, 2 ir 4 dalyse įtvirtintomis nuostatomis. Pasiūlyme nurodyta prekių, paslaugų ar darbų kaina arba sąnaudos visais atvejais laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį. Nustačiusi, kad pasiūlyme nurodyta prekių, paslaugų ar darbų kaina ar sąnaudos neįprastai mažos, Komisija raštu kreipsis į tokią kainą ar sąnaudas pasiūliusį dalyvį ir prašys per jos nurodytą terminą pateikti Komisijos manymu reikalingas pasiūlymo detales, įskaitant kainos ar sąnaudų sudedamąsias dalis ir skaičiavimus. Komisija turi įvertinti riziką, ar tiekėjas, kurio pasiūlyme nurodyta neįprastai maža kaina ar sąnaudos, sugebės tinkamai įvykdyti Sutartį bei užtikrinti, kad nebūtų sudaromos sąlygos konkurencijos iškraipymui.
      5. ar pasiūlyta kaina neviršija pirkimui skirtų lėšų, nustatytų PO prieš pradedant pirkimo procedūrą. Jeigu ekonomiškai naudingiausiame pasiūlyme nurodyta kaina viršija pirkimui skirtas lėšas, nustatytas PO prieš pradedant pirkimo procedūrą, ir PO PD nėra nurodžiusi pirkimui skirtų lėšų sumos, kiti pasiūlymų eilėje esantys pasiūlymai laimėjusiais negali būti nustatyti. Pirkimui skirtų lėšų suma, nustatyta ir užfiksuota PO rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta PD, PO ekonomiškai naudingiausiame pasiūlyme nurodyta kaina yra priimtina ir PO gali pagrįsti šios kainos priimtinumą ir suderinamumą su racionalaus lėšų naudojimo principu.
  11. Komisija, prieš nustatydama laimėjusį pasiūlymą, CVP IS priemonėmis reikalaus, kad ekonomiškai naudingiausią pasiūlymą (iki pasiūlymų eilės nustatymo) pateikęs tiekėjas pateiktų aktualių dokumentų, patvirtinančių SS nustatytų tiekėjo pašalinimo pagrindų nebuvimą ir atitikimą SS nustatytiems kvalifikacijos reikalavimams [jeigu taikoma], kokybės vadybos sistemos ir (arba) aplinkos apsaugos vadybos sistemos standartams [jeigu taikoma] ir VPĮ 37 straipsnio 9 dalies reikalavimams [jeigu taikoma, žr. TS] patvirtinančių dokumentų skaitmenines kopijas. Komisijai kilus abejonių dėl tiekėjo nurodytos informacijos, įrodančios VPĮ 45 straipsnio 21 dalies 1, 2, 3, 6 punktų reikalavimus [jei taikoma], teisingumo iš ekonomiškai naudingiausią pasiūlymą (iki pasiūlymų eilės nustatymo) pateikusio tiekėjo gali būti prašoma įrodančių dokumentų. Atliekant supaprastintus pirkimus, pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nereikalaujama, kai tiekėjas pateikia Europos bendrąjį viešųjų pirkimų dokumentą. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo.
  12. Komisija įvertina ar ekonomiškai naudingiausią (iki pasiūlymų eilės nustatymo) pasiūlymą pateikęs tiekėjas atitinka SS nustatytus reikalavimus dėl tiekėjo pašalinimo pagrindų nebuvimo, reikalavimus kvalifikacijai [jeigu taikoma], kokybės vadybos sistemos ir aplinkos apsaugos vadybos sistemos standartams [jeigu taikoma] ir reikalavimus dėl VPĮ 37 straipsnio 9 dalies [jeigu taikoma, žr. TS] , reikalavimus dėl VPĮ 45 straipsnio 21 dalies [jei taikoma, žr. SS], reikalavimus pagal Europos Sąjungos Tarybos Reglamentą (ES) 2022/576 [jei taikoma, žr. SS]
  13. Jeigu ūkio subjekto, kurio pajėgumais ketina remtis tiekėjas, padėtis atitinka bent vieną iš SS nustatytų tiekėjo pašalinimo pagrindų arba netenkina jam keliamų kvalifikacijos reikalavimų, Komisija reikalaus per nustatytą terminą pakeisti jį reikalavimus atitinkančiu ūkio subjektu.

# TIEKĖJŲ PAŠALINIMO IŠ PIRKIMO PROCEDŪROS IR PASIŪLYMŲ ATMETIMO PAGRINDAI

* 1. Komisija pašalina tiekėją iš pirkimo procedūros, jeigu bet kuriame pirkimo procedūros etape paaiškėja, kad tiekėjas dėl savo veiksmų ar neveikimo prieš pirkimo procedūrą ar jos metu atitinka bent vieną iš SS nustatytų tiekėjo pašalinimo pagrindų.
  2. Komisija nepašalina tiekėjo iš pirkimo procedūros dėl SS nustatytų pašalinimo pagrindų VPĮ 46 str. 10 dalyje nustatytais atvejais.
  3. **Komisija pasiūlymą atmeta, jeigu:**
     1. *tiekėjas neatitinka SS nustatytų kvalifikacijos [jei taikoma] ir/ar atitikties kokybės vadybos sistemos ir aplinkos apsaugos vadybos sistemos standartams [jei taikoma] reikalavimų.*
     2. *tiekėjo pasiūlymas nepriimtinas, nes neatitinka PD nustatytų bendrųjų reikalavimų (įskaitant, bet neapsiribojant, atvejais: tiekėjo vadovas arba įgaliotas asmuo nepasirašė 4 PAGD PD PF ir per Komisijos nustatytą terminą neištaisė su pasirašymu susijusių trūkumų, nepateikė pasiūlymo kainos (jeigu tiekėjas užšifravo pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus ir per 30 min. nuo pasiūlymo pateikimo termino pabaigos nepateikė (dėl tiekėjo kaltės) slaptažodžio arba pateikė neteisingą slaptažodį, kuriuo naudodamasi Komisija negalėjo iššifruoti pasiūlymo)ir (ar) neatitinka kitų PD reikalavimų), pasiūlymas pateiktas pavėluotai).*
     3. *tiekėjo pasiūlymas neatitinka PD pirkimo objektui keliamų perkančiosios organizacijos poreikių ir reikalavimų (pasiūlyta pirkimo objekto techninė specifikacija neatitiko TS nustatytų reikalavimų pirkimo objektui ar kt.).*
     4. *tiekėjas per Komisijos nustatytą terminą, nepatikslino, nepapildė, nepaaiškino ir/ar nepateikė naujų pateiktų netikslių, neišsamių ar klaidingų dokumentų, ar nepakeitė netinkamą prekės pavyzdį tinkamu.*
     5. *tiekėjas per perkančiosios organizacijos nustatytą terminą patikslino, papildė, paaiškino pasiūlymą ir tai lėmėm esminį jo pasiūlymo pakeitimą;*
     6. *tiekėjas per Komisijos nurodytą terminą neištaisė aritmetinių klaidų.*
     7. *pasiūlyta kaina ar sąnaudos per didelė, viršija viešajam pirkimui skirtas lėšas, PO nustatytas prieš pradedant pirkimą, išskyrus BS 17.10 e) numatytas aplinkybes.*
     8. *pasiūlyme nurodyta neįprastai maža kaina ar sąnaudos ir tiekėjas nepateikė tinkamų pasiūlytos neįprastai mažos kainos ar sąnaudų pagrįstumo įrodymų;*
     9. *dalyvis, pasiūlyme nurodęs neįprastai mažą kainą ar sąnaudas, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.*
     10. *tiekėjas pateikė alternatyvų pasiūlymą;*
     11. *tiekėjas Komisijos prašymu nepratęsia pasiūlymo galiojimo ir (ar), jei taikoma, nepateikia naujo pasiūlymo galiojimo užtikrinimo;*
     12. *pasiūlymas neatitinka pirkimo dokumentuose nustatytų reikalavimų, įskaitant, bet neapsiribojant, kai pasiūlymai vertinami pagal kainos ar sąnaudų ir kokybės santykį, kai kokybės kriterijai vertinami ekspertiniu būdu, bet tiekėjas pateikia pasiūlymą taip, kad atskleidžiamas finansinio pasiūlymo turinys pirmojo susipažinimo su technine pasiūlymo dalimi metu;*
     13. *tiekėjo siūlomos prekės (įskaitant jų gamintojus), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu (jeigu, vadovaujantis VPĮ 37 straipsnio 8 ir/ar 47 straipsnio 8 dalimi, SS, TS nustatyti reikalavimai, susiję su nacionaliniu saugumu);*
     14. *tiekėjo siūlomos prekės ar paslaugos kelia grėsmę nacionaliniam saugumui (jeigu, vadovaujantis VPĮ 37 straipsnio 9 dalimi ir/ar 47 straipsnio 9 dalimi, SS, TS nustatyti reikalavimai, susiję su nacionaliniu saugumu);*
     15. *jeigu paaiškėja bent viena sąlyga, numatyta VPĮ* 45 straipsnio 21 dalyje *[jeigu taikoma SS] arba tiekėjas, komisijai paprašius, nepateikia SS 6 skyriuje nurodytų dokumentų;*
     16. *tiekėjas neatitinka Europos Sąjungos Tarybos Reglamente (ES) 2022/576 nustatytų reikalavimų [jeigu taikoma];*
     17. *Tiekėjas iki galutinio pasiūlymų pateikimo termino nepateikė prekės pavyzdžio, jeigu jo buvo reikalaujama;*
     18. *Tiekėjas Komisijai paprašius iki nustatyto termino nepateikė aktualių dokumentų dėl SS nustatytų tiekėjo pašalinimo pagrindų nebuvimo ir/ar kvalifikacijos reikalavimų atitikimo, nacionalinio saugumo reikalavimų;*
     19. *Perkančioji organizacija gali atmesti pasiūlymus kitais specialiosiose pirkimo sąlygose nurodytais pagrindais [jeigu taikoma].*
  4. Jeigu Komisija tiekėją, pateikusį ekonomiškai naudingiausią pasiūlymą (iki pasiūlymų eilės nustatymo), pašalina iš pirkimo procedūrų arba jo pasiūlymą atmeta BS 18.3 punkte nustatytais pagrindais, kreipiamasi į kitą tiekėją, pateikusį ekonomiškai naudingiausią pasiūlymą (iki pasiūlymų eilės nustatymo) po tiekėjo, kuris buvo pašalintas iš pirkimo procedūrų arba jo pasiūlymas buvo atmestas.

# PASIŪLYMŲ EILĖ IR LAIMĖJUSIO PASIŪLYMO NUSTATYMAS, SPRENDIMAS DĖL SUTARTIES SUDARYMO

* 1. Ekonomiškai naudingiausias pasiūlymas išrenkamas pagal SS nustatytas sąlygas Ir kriterijus. Tais atvejais, kai tiekėjų statusas pagal mokesčių mokėjimą reglamentuojančius teisės aktus yra nevienodas, vertinama galutinė lėšų suma išleista viešajam pirkimui, įskaitant ir dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).
  2. Pasiūlymų eilė (išskyrus atvejus kai pasiūlymą pateikia arba įvertinus pasiūlymus liko tik 1 (vienas) tiekėjas) nustatoma ekonominio naudingumo mažėjimo tvarka. Kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
  3. Laimėjusiu pripažįstamas pasiūlymas, įrašytas pirmuoju pasiūlymų eilėje.
  4. Apie pirkimo procedūros rezultatus dalyviai informuojami VPĮ 58 straipsnyje nustatyta tvarka.
  5. Sutartis sudaroma nedelsiant, bet ne anksčiau negu pasibaigė VPĮ 86 straipsnio 8 dalyje nustatytas Sutarties sudarymo atidėjimo terminas. Sutarties sudarymo atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma Sutartis, ir nėra suinteresuotų kandidatų arba Sutartis sudaroma dinaminės pirkimo sistemos pagrindu arba preliminariosios sutarties pagrindu.
  6. Komisija gali nuspręsti nesudaryti Sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

# SUTARTIS

* 1. Sutarties projektą parengia PO ir Tiekėjui pasirašyti pateikia PO, jeigu kitaip nenurodyta SS.
  2. PO sudaryti Sutartį siūlo tam tiekėjui, kurio pasiūlymas pripažintas laimėjusiu, o jei pirkimas skaidomas į dalis – su tiekėjais, kurių pasiūlymai pripažinti laimėjusiais (perkančioji organizacija gali nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas, tai nurodoma SS). Laimėjęs dalyvis privalo pasirašyti Sutartį per PO nurodytą terminą.
  3. Jeigu tiekėjas, kuriam buvo pasiūlyta sudaryti Sutartį, raštu atsisako ją sudaryti arba iki PO nurodyto laiko nepasirašo Sutarties, arba atsisako sudaryti Sutartį VPĮ ir PD nustatytomis sąlygomis, laikoma, kad jis atsisakė sudaryti Sutartį. Tokiu atveju arba jeigu tiekėjas iki PO nurodyto termino nepateikia PD nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, PO siūlo sudaryti Sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų. Šiuo atveju, prieš siūlant sudaryti Sutartį, bus įvertinti duomenys apie šio tiekėjo SS nustatytų pašalinimo pagrindų nebuvimą, atitiktį SS nustatytiems kvalifikacijos [jei taikoma] ir/ar kokybės vadybos sistemos ir aplinkos apsaugos vadybos sistemos standartų [jei taikoma] reikalavimams bei atitiktį VPĮ 37 str. 9 dalyje nustatytiems reikalavimams [jei taikoma, žr. TS], reikalavimus dėl VPĮ 45 straipsnio 21 dalies [jei taikoma, žr. SS], reikalavimus pagal Europos Sąjungos Tarybos Reglamentą (ES) 2022/576 [jei taikoma, žr. SS].
  4. Atsiskaitant už prekę, paslaugą ar darbus negali būti taikomi Sutartyje/Pasiūlyme nenumatyti mokesčiai ar kainos.
  5. Sudarant Sutartį, joje negali būti keičiama laimėjusio tiekėjo pasiūlymo kaina ar sąnaudos, ar kitos sąlygos ir PD bei pasiūlyme nustatytos pirkimo sąlygos.
  6. SS nurodytos pagrindinės Sutarties nuostatos arba pridėtas Sutarties projektas.
  7. PO turi teisę siūlyti tiekėjui Sutartį sudaryti pasirašant elektroniniu būdu (pasirašant kvalifikuotu elektroniniu parašu).

# PIRKIMO PROCEDŪRŲ NUTRAUKIMAS

* 1. Komisija nutraukia pradėtas pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
  2. Komisija turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
  3. Nutraukus pirkimo procedūras, apie tai pranešama visiems pasiūlymus pateikusiems (iki pasiūlymų pateikimo termino pabaigos – pirkime CVP IS užsiregistravusiems) tiekėjams. Nutraukimo atveju neatlyginami jokie patirti nuostoliai.

# KITA INFORMACIJA

* 1. Komisija tiekėjus apie pirkimo procedūrų rezultatus informuoja [VPĮ](https://www.e-tar.lt/portal/lt/legalAct/TAR.C54AFFAA7622/zWPohsUkuP) 58 str. nustatyta tvarka. Komisija supažindindama su šia informacija turi neatskleisti tiekėjų pasiūlyme esančios konfidencialios informacijos.
  2. Tiekėjas, kuris mano, kad Komisija nesilaikė [VPĮ](https://www.e-tar.lt/portal/lt/legalAct/TAR.C54AFFAA7622/zWPohsUkuP) reikalavimų ir tuo pažeidė ar pažeis jo teisėtus interesus, turi teisę iki Sutarties sudarymo pareikšti pretenziją Komisijai dėl jos veiksmų ar priimtų sprendimų. Ginčų nagrinėjimo tvarka numatyta [VPĮ](https://www.e-tar.lt/portal/lt/legalAct/TAR.C54AFFAA7622/zWPohsUkuP) VII skyriuje.
  3. PO neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, Tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.
  4. Esant kokiems nors prieštaravimams ar neatitikimams tarp BS ir SS, pirmenybė teikiama SS. Esant kokiems nors prieštaravimams ar neatitikimams tarp SS ir TS, pirmenybė teikiama SS. Esant kokiems nors prieštaravimams ar neatitikimams tarp BS ir TS, pirmenybė teikiama TS.
  5. Tiekėjo kvalifikacija ir atitiktis kokybės / aplinkos apsaugos vadybos sistemos standartams turi būti įgyta iki pasiūlymų pateikimo termino pabaigos. Jei įrodantis dokumentas išduotas pasibaigus pirkimo dokumentuose nurodytam pasiūlymų pateikimo terminui, tačiau tiekėjo kvalifikacija ir/ar atitiktis kokybės / aplinkos apsaugos vadybos sistemos standartams buvo įgyta iki pasiūlymų pateikimo termino paskutinės dienos ir tai nurodyta pačiame dokumente, toks dokumentas jo galiojimo laikotarpiu yra priimtinas

\_\_\_\_\_\_\_\_\_\_\_\_\_\_\_\_\_\_\_