|  |
| --- |
| **Pasikalbėjimo įranga, integruojama su pilno veido kvėpavimo organų apsaugos kaukėmis DRAGER FPS 7000** |

**I. Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu**. Tiekėjas privalo įrodyti, kad prekės ar paslaugos nekelia grėsmės nacionaliniam saugumui, nėra toliau nurodytų aplinkybių:

1) prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;

**Perkančioji organizacija** pasiūlymo atitikties Viešųjų pirkimų įstatymo 37 straipsnio 9 dalies reikalavimams patvirtinimui, iš tiekėjo **reikalauja** **KARTU SU PASIŪLYMU PATEIKTI** užpildytą pirkimo dokumentą **„Nacionalinio saugumo reikalavimų atitikties deklaracija“ (8 PAGD PD ATITIKTIES DEKLARACIJA)**, o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

**II. TECHNINIAI REIKALAVIMAI PASIKALBĖJIMO ĮRANGAI, INTEGRUOJAMAI SU PILNO VEIDO KVĖPAVIMO ORGANŲ APSAUGOS KAUKĖMIS DRAGER FPS 7000**

1 lentelė

|  |  |
| --- | --- |
| Eil. Nr. | Techniniai reikalavimai pasikalbėjimo įrangai (toliau – **įranga**), integruojamai su pilno veido kvėpavimo organų apsaugos kauke DRAGER FPS 7000 (užsakomasis katalogo numeris R56200) (toliau – **kaukė**) |
| 1 | 2 |
| 1. | **Įranga** integruojama su **kauke**:  -turi užtikrinti balso signalo perdavimą/priėmimą į/iš prie įrenginio kabeliu (panaudojant papildomą valdymo pultą) prijungto radijo ryšio terminalo.  - **įranga** turi turėti integruotą mikrofoną, 2 ausines, mygtuką balso perdavimo funkcijai aktyvuoti (radijo ryšiui), pokalbių grupių parinkimo mygtuką, stiprintuvą su garsiakalbiais, kuris užtikrintų galimybę bendrauti su šalimais esančiais žmonėmis, baterijų lygio indikatorių, jungtį radijo ryšio terminalui arba valdymo pultui pajungti. |
| 2. | Įranga turi turėti belaidžio dupleksinio ryšio funkcionalumą tarp atskirų vartotojų (**įrenginių**) apjungtų į tą pačią pokalbių grupę. Galimų pasirinkti pokalbių grupių skaičius, ne mažiau 10 (dešimties). Tiekėjas privalo pagal su užsakovu suderintą planą visas 10 pokalbių grupių suprogramuoti. Visa teikiama įranga turi būti vienodai suprogramuota ir užtikrintas belaidis dupleksinis ryšys tarp visų teikiamų įrenginių.  Radijo dažnių diapazonas turi atitikti Lietuvos Respublikos Ryšių reguliavimo tarnybos 2025 m birželio 3 d. Nr. TN-338 nutarimo „Dėl nacionalinės radijo dažnių paskirstymo lentelės patvirtinimo“ nuostatas. |
| 3. | Įranga turi turėti automatinio maitinimo šaltinio atjungimo funkciją (kai **įranga** nenaudojama). |
| 4. | Įranga turi būti sukomplektuota su „spyruoklės“ tipo kabeliu su universalia NEXUS jungtimi (kištuku) suderinamu su valdymo pulto (teikiamo pagal 2 lentelėje nurodytą specifikaciją) jungtimi (lizdu). |
| 5. | Turi atitikti visų žemiau nurodytų standartų reikalavimus:   1. LST EN 136 serijos (arba lygiaverčio); 2. LST EN IEC 60079-0 serijos (arba lygiaverčio); 3. LST EN 137 serijos (arba lygiaverčio).   Kartu su pasiūlymu pateikti notifikuotos įstaigos dokumentų kopijas patvirtinančias atitiktį standartams. |
| 6. | Apsaugos klasė ne mažiau IP67. |
| 7. | Aplinkos darbo temperatūra ne mažiau kaip nuo -20°C iki +50°C |
| 8. | Įranga komplektuojama su maitinimo elementų komplektu, atitinkančiu **įrangos** gamintojo nurodytus techninius reikalavimus |

**TECHNINIAI REIKALAVIMAI VALDYMO PULTUI ĮSIGYTI**

2 lentelė

|  |  |
| --- | --- |
| Eil. Nr. | Techniniai reikalavimai valdymo pultui (toliau – **VP**) prie kurio jungiama **įranga**, integruojama su **kauke** ir nešiojamas radijo ryšio terminalas |
| 1 | 2 |
| 1. | **VP** su dideliu mygtuku (Ø ne mažiau 50 mm), jo kabelio pajungimo jungties elektriniai ir mechaniniai parametrai turi būti suderinami su radijo ryšio terminalų SEPURA STP-8000/9000/SC2020 jungties elektriniais ir mechaniniais parametrais. Kabelis turi būti „spyruoklės“ tipo (suktas). Konkretūs nešiojamų radijo ryšio terminalų kiekiai ir modeliai nurodyti žemiau, 4 lentelėje. |
| 2. | Apsaugos klasė ne mažiau IP67. |
| 3. | Darbo aplinkos temperatūra ne mažiau kaip nuo  – 20°C iki + 50°C |
| 4. | VP turi turėti jungtį suderinamą su siūlomos **įrangos** (teikiamo pagal 1 lentelėje nurodytus reikalavimus)kabelio NEXUS (arba lygiaverte) jungtimi (kištuku). |
| 5. | VP tvirtinimui prie drabužių turi turėti specialų tvirtinimo elementą (clip) arba lygiavertį. |

**BENDRI REIKALAVIMAI TEIKIAMOMS PREKĖMS (ĮRANGAI IR VP)**

3 lentelė

|  |  |
| --- | --- |
| Eil. Nr. | Bendri techniniai reikalavimai **įrangai** ir **VP** |
| 1 | 2 |
| 1. | Siūloma prekė turi atitikti aplinkos apsaugos kriterijų: prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.  Kriterijus nustatytas pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 4.4.4.4 p. |
| 2. | Garantija ne mažiau 24 mėn. |

**PERKAMŲ PREKIŲ SKAIČIUS, ĮVERTINANT UŽSAKOVO EKSPLOATUOJAMUS NEŠIOJAMŲ RADIJO TERMINALŲ MODELIUS:**

4 lentelė

|  |  |  |  |  |  |
| --- | --- | --- | --- | --- | --- |
| Eil. Nr. | Turimų radijo ryšio terminalų modeliai | Turimų radijo ryšio terminalų skaičius, vnt. | Perkamos **įrangos** pagal 1 lentelėje nurodytą specifikaciją preliminarus skaičius, vnt. | Perkamų **VP** pagal 2 lentelėje nurodytą specifikaciją preliminarus skaičius, vnt. | Pastabos |
| 1. | SEPURA STP 8038 | 30 | 40\* | 30\*\* | VP pajungimo kabelio jungtis turi būti suderinta su pirkėjo turimu terminalu. **Pirkėjas neįsipareigoja nupirkti preliminarų įrenginių ir VP kiekį nurodytą lentelėje** |
| 2. | SEPURA SC2020 | 10 | 10\*\*\* |

\* -teikiamos įrangos pagal 1 lentelėje nurodytus reikalavimus komplektacija nepriklauso nuo pirkėjo eksploatuojamų nešiojamų radijo ryšio terminalų modelio;

\*\* -teikiami **VP** ir jo pajungimo kabelio jungties elektriniai ir mechaniniai parametrai turi būti suderinami su radijo ryšio terminalo SEPURA STP 8038 jungtimi;

\*\*\*-teikiami **VP** ir jo pajungimo kabelio jungties elektriniai ir mechaniniai parametrai turi būti suderinami su radijo ryšio terminalo SEPURA SC2020 jungtimi.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**